[{"text_idx": "#000001", "text": "Mae Rhun ap Iorwerth yn cymryd rhan yn yr Ymgyrch LeadHerShip i annog merched ifanc i ystyried gyrfa mewn gwleidyddiaeth."}, {"text_idx": "#000002", "text": "Mae rhaglen LeadHerShip Chwarae Teg yn gobeithio ysbrydoli\u2019r genhedlaeth nesaf o arweinwyr y dyfodol."}, {"text_idx": "#000004", "text": "Mae LeadHerShip yn rhoi cyfle i ferched ifanc rhwng 16 a 22 oed gysgodi Aelod Cynulliad am y diwrnod, a dysgu sut mae penderfyniadau allweddol yn cael eu gwneud yng Nghymru. Bydd hyn yn golygu cael mewnwelediad uniongyrchol o fywyd AC o ddydd i ddydd, gan ddysgu sut mae\u2019r Cynulliad yn gweithio, cwestiwn ac achosion gyda merched sydd yn AC a dadl fer, lle bydd y cyfranogwyr yn trafod ro\u0302l merched yng Nghymru heddiw."}, {"text_idx": "#000005", "text": "Mae merched yn nodedig mewn rolau sydd angen iddynt wneud penderfyniadau pwysig yma yng Nghymru; a tra bod y Cynulliad yn perfformio\u2019n dda gyda 47% o AC yn ferched, mae\u2019r nifer yn is o lawer ymhlith Cynghorwyr, ac Aelodau Seneddol sydd yn ferched, sydd yn ddim ond 28%."}, {"text_idx": "#000006", "text": "Mae Chwarae Teg eisiau sicrhau bod lleisiau merched yn cael eu clywed ar bob lefel wrth wneud penderfyniadau, a bod merched ifanc yn cael eu hannog i siarad am y materion sy\u2019n bwysig iddynt. Mae LeadHerShip yn gobeithio darparu llwyfan i\u2019w safbwyntiau gael eu clywed, ac i annog mwy o ymgysylltiad a\u0302 gwleidyddiaeth Cymru."}, {"text_idx": "#000007", "text": "Meddai Rhun ap Iorwerth: \u201cAr o\u0302l llwyddiant LeadHerShip y llynedd, rwy\u2019n falch o fod yn cymryd rhan eto ac yn cynnig cyfle i ferched ifanc yn Ynys Mo\u0304n gael cipolwg ar wleidyddiaeth Cymru. Dyma gyfle gwych i ferched ifanc leisio eu barn, a dysgu sut mae Cynulliad Cenedlaethol Cymru ac Aelodau\u2019r Cynulliad yn gweithio drostynt."}, {"text_idx": "#000010", "text": "\u201cBydd yn cynnig yma yn gyfle unigryw i ferched ifanc Cymru gael profiad uniongyrchol o wleidydd, yn ogystal a\u0302 dysgu mwy am waith mewnol y Senedd. Rydym am ddangos i ferched ifanc yng Nghymru y gallant leisio eu barn a chwarae rhan bwysig wrth lunio\u2019r dyfodol. \u201d"}, {"text_idx": "#000011", "text": "Gall merched o Ynys Mo\u0302n sy\u2019n dymuno gwneud cais i gymryd rhan yn LeadHerShip wneud cais ar erbyn dydd Gwener 15 Chwefror."}]